da nb de en de da da cs da da de da nb fr da de da de da da cs da da de da nb fr da de da de de da da da da da da nl da da da da da da da da en da da it da da da nb da da da nb da da da da sv nb nb da da da da da ca en da nb ca
Historien om den oprindelige præstegård fortolkes i en ny landsby for ældre der inviterer omgivelserne indenfor.
Bebyggelsen tager afsæt i en skala og arkitektur, som dyrker det lille byhus i landsbyen. Landsbyen består af 56 plejeboliger, 26 ældreboliger – og yderligere 12 seniorboliger.
Bebyggelsen udløber fra det centrale torv, som er fredet for kørende trafik. Herfra er der adgang til de forskellige boligtilbud, der bugter sig som længer af rækkehuse omkring intime haver og knækkede gadeforløb. Som hovedaktør på Torvet ligger Fælleshuset med restaurant, servicetilbud og forsamlingslokaler til frivillige. Restauranten er åben for nabolaget og det lokale gymnasium.
Selve plejecentret tilbyder varierede aktivitets- og opholdssteder som den fine hall med træningstrappe, træklædte pejsestuer, slyngelstue med billard og bar, wellness salon og orangeri.
Temaet ‘huset og hjemmet’ har været ledetråden for alle de valgte løsninger i form, materiale og indretningsforslag.
De enkelte boliger fremstår som rækker af farvede byhuse, der giver identitet til bebyggelsen. De fremskudte karnapper bidrager yderligere til en menneskelig skala og definerer intime havezoner ud for den enkelte bolig.
Alle boliger er øst–/vest orienteret, mens fællesarealerne er orienteret mod syd med gode forbindelser til små fælleshaver. Med en smal husdybde sikres gode dagslysforhold, og understøtter en god døgnrytme for beboerne.
De fremskudte karnapper bidrager til at give bebyggelsen en menneskelig skala og definere intime havezoner ud for den enkelte bolig.
DSI Himmelev Gl. Præstegård v. OK-bolig
6.545 m², 82 pleje- og ældre boliger
Balslev rådgivende ingeniør A/S
RUBOW arkitekter / OK-Fonden